UPSCની પરિક્ષા પાસ કરનારા ગુજરાતી યુવક સફિનની સફળતાનું રહસ્ય\nઆ શબ્દો છે ગુજરાતના સૌથી યુવાન વયે આઈપીએસની પરિક્ષા પાસ કરી ચૂકેલા સફિન હસનના. તેઓ પાલનપુરના એક સામાન્ય પરિવારમાંથી આવે છે.

સફિનના પિતા ઇલેક્ટ્રિશિયનનું કામ કરે છે અને માતા ગૃહિણી છે. 

સખત મહેનત અને દૃઢ નિશ્ચયને કારણે સફિને જાહેર સેવા આયોગની પરીક્ષા પ્રથમ પ્રયાસમાં જ ઉત્તીર્ણ કરી છે.  

આ પરીક્ષામાં તેમણે સમગ્ર ભારતમાં તેઓ બીજા નંબરે આવ્યા છે. 

ગુજરાતના જે યુવાનો સ્પર્ધાત્મક પરીક્ષાની તૈયારીઓ કરે છે અને જાહેર સેવામાં કારકિર્દી બનાવવા માગે છે તેમના માટે સફિન આદર્શ બની શકે છે.

સફિન હસને બીબીસી ગુજરાતી સાથે સ્પર્ધાત્મક પરીક્ષાની તૈયારીઓથી લઈને ઇન્ટરવ્યૂ સુધીની પોતાની સફર અંગે વાતચીત કરી.

આઈપીએસ શા માટે?

સફિને જણાવ્યું, "મને પહેલાંથી જ પબ્લિક સર્વિસનો શોખ હતો. જ્યારે મને જાણ થઈ કે તમે એક હોદ્દા પર બેસીને લાખો લોકોને મદદ કરી શકો છો ત્યારે નક્કી કર્યું કે મારે આ નોકરી કરવી છે."

"બીજું કે જ્યારે હું પ્રાથમિક શાળામાં અભ્યાસ કરતો હતો ત્યારે એક અધિકારીનો સંપર્ક થયો. એ બાદ આ ક્ષેત્રે વધુ આકર્ષણ જાગ્યું." 

"સાથે જ હું 11-12માં ધોરણમાં આવ્યો ત્યારે મેં નક્કી કર્યું કે મારે આ ક્ષેત્રમાં જ જવું છે અને સેવા આપવી છે."

પોતાના લક્ષ્ય અંગે વધુ જણાવતા સફિને કહ્યું કે જ્યારે તેઓ કૉલેજમાં હતા, ત્યારે આઈએએસ અને આઈપીએસ શું છે અને તેમાં કેવા પ્રકારનું કામ હોય છે તે અંગે તમામ રિસર્ચ કર્યું હતું.

તમે આ વાંચ્યું કે નહીં?

12 ધોરણ સુધી ગુજરાતી માધ્યમમાં અને એ પણ સરકારી શાળામાં અભ્સાસ કરનાર સફિને કહ્યું કે તેમની સફળતામાં માતાપિતાનો મોટો ફાળો છે.

તેમણે કહ્યું, "મારાં માતાપિતાએ મને હંમેશાં સપનાં જોવાની આઝાદી આપી છે." 

"તેમણે ક્યારેય મને એવું નથી કહ્યું કે અમારે તને ડૉક્ટર કે એન્જિનિયર બનાવવો છે."

"જ્યારે મેં તેમને કહ્યું કે મારે આઈએએસ કે આઈપીએસ બનવું છે તો તેમણે મને સંપૂર્ણ સહયોગ આપ્યો."

મુખ્ય પરીક્ષા સમયે જ થયો અકસ્માત

જ્યારે સફિન તેમની મુખ્ય પરીક્ષા આપવા જઈ રહ્યા હતા ત્યારે રસ્તામાં તેમનો અકસ્માત થયો હતો. 9 વાગ્યે પેપર હતું અને 8.30 વાગે સફિનનો અકસ્માત થયો હતો. 

આ ઘટનાને યાદ કરતા તેઓ કહે છે, "અકસ્માતને કારણે હું જમીન પર પડી ગયો હતો. મેં ઊભા થઈને જોયું કે મારો જમણો હાથ તો સુરક્ષિત છે કે નહીં."

"જોકે, મેં વિચાર્યું કે આ તક માટે મેં દોઢ વર્ષ મહેનત કરી છે. જો આજે પરીક્ષા આપીશ નહીં તો બધી જ મહેનત પાણીમાં જશે." 

"હું પરીક્ષા...\n\ntl;dr:
"જો તમારા ઇરાદા મજબૂત હોય તો, તમામ પરિસ્થિતિઓ તમારા પક્ષમાં આવી જાય છે."